Auraamattomilla jalkakäytävillä on mahdoton kulkea rollaattorin tai lastenrattaiden kanssa. Tänä talvena Espoon kaupunki on saanut ennätysmäärän palautetta teiden heikosta kunnossapidosta.

Päivä päivältä keskellä jalkakäytäviä kasvavat lumikasat ovat saaneet espoolaiset turhautumaan.

Rollaattorilla, pyörätuolilla tai rattaiden kanssa on mahdoton kulkea osalla jalkakäytävistä, sillä niitä ei ole joko aurattu lainkaan tai aurattu lumi on jätetty kasaksi keskelle kulkureittiä.